stanford-oval/wikipedia huggingface dataset:
David Knopfler
Elämä ja ura

David Knopfler syntyi Glasgow’ssa Skotlannissa 27. joulukuuta 1952 ja kasvoi Newcastlessa Englannissa. Hän kävi Bristolin teknillistä yliopistoa ja työskenteli sen jälkeen sosiaalityöntekijänä Lontoossa. Siellä hän perusti isoveljensä Mark Knopflerin ja kämppäkaverinsa John Illsleyn kanssa Dire Straits -yhtyeen. David soitti yhtyeessä rytmikitaraa sen kahdella ensimmäisellä albumilla Dire Straits (1978) ja Communiqué (1979). Hän soitti myös kolmannella albumilla Making Movies (1980) mutta jätti yhtyeen ennen albumin ilmestymistä, eikä hänen nimeään ole mainittu albumin tekijätiedoissa. Knopfler oli vuonna 1978 äänitetyn ja 1995 julkaistun Dire Straitsin livealbumin kappaleen ”What’s the Matter Baby?” toinen kirjoittajista.
David Knopflerin esikoisalbumi Release ilmestyi vuonna 1983. Albumilla on hänen itsensä kirjoittamia kappaleita, ja sillä vierailevat myös Dire Straitsin Mark Knopfler ja John Illsley. Knopfler julkaisi 1980-luvulla myös albumit Behind the Lines (1985), Cut the Wire (1986) ja Lips Against the Steel (1988). Hän kirjoitti lisäksi musiikkia teatteriin ja televisioelokuviin.
1990-luvulla Knopfler julkaisi albumit Lifelines (1991), The Giver (1993) ja Small Mercies (1995). Hänen albuminsa saivat kriitikoilta kiitosta mutta eivät nostaneet häntä kovinkaan tunnetuksi. 2000-luvulla Knopfler julkaisi albumit Wishbones (2001), Ship of Dreams (2004) ja Songs of the Siren (2006) sekä runokirjan Blood Stones and Rhythmic Beasts (2005).
Sooloalbumit

1983 – Release
1985 – Behind the Lines
1987 – Cut the Wire
1988 – Lips Against the Steel
1991 – Lifelines
1994 – Giver
1994 – Small Mercies
2001 – Wishbones
2004 – Ship of Dreams
2006 – Songs for the Siren
2009 - Anthology: 1983-2008 (vain USA:ssa)
2011 - Acoustic (Harry Bogdanovsin kanssa)
2013 - Made in Germany (Live in Erfurt) (Harry Bogdanovsin kanssa)
2015 - Grace
2016 - Anthology Vol. 2 & 3
2020 - Last Train Leaving
Aiheesta muualla

Viralliset kotisivut
Douglas Robb

Douglas Robb (oikealla)
Douglas Seann "Doug" Robb (s. 2. tammikuuta 1975) on yhdysvaltalainen rock-muusikko, joka on tullut tunnetuksi Hoobastank-yhtyeen laulusolistina ja yhtenä lauluntekijöistä. Hänen isänsä on skotlantilais- ja äitinsä japanilaistaustainen.
Douglas Robb syntyi Agoura Hillsissä, Kalifornian osavaltiossa, ja valmistui Agoura High Schoolista. Hän aloitti kitaransoiton 15-vuotiaana ja kuului Hoobastankin perustajajäseniin vuonna 1994. Hän on saanut vaikutteita mm. Faith No Moren, Van Halenin ja Red Hot Chili Peppersin tuotannosta.
Douglas Reeman

Douglas Edward Reeman (15. lokakuuta 1924 – 23. tammikuuta 2017) oli brittiläinen kirjailija.
Reeman erikoistui historiallisiin romaaneihin, joista useat sijoittuivat toiseen maailmansotaan. Salanimellä Alexander Kent hän julkaisi myös Napoléon Bonaparten aikaan sijoittuvia Richard Bolitho -romaaneja.
Reeman palveli itse kuninkaallisessa laivastossa toisessa maailmansodassa ja Korean sodassa.
Deaflympics

Deaflympics-logo
Deaflympics, epävirallisesti suomennettuna Kuurojen olympialaiset tai Kuurolympialaiset ovat kansainväliset kuulovammaisten urheilukilpailut, jotka järjestetään kahden vuoden välein vuorotellen kesäisin ja talvisin. Vuoteen 1965 saakka tapahtuman nimenä oli International Games for the Deaf, nimitys World Games for the Deaf oli puolestaan käytössä vuoteen 1999 saakka.
Kilpailuun saa osallistua, mikäli (mahdollisesti paremmin kuulevalla korvalla) kuulon taso on alle 55 desibeliä. Kuulotekniset apuvälineet, kuten kuulokoje ja sisäkorvaistute eivät ole sallittuja kilpailusuoritusten aikana.
Kesäkisat

| Järjestys | Vuosi | Kaupunki | Maa |
| --- | --- | --- | --- |
| I | 1924 | Pariisi |  Ranska |
| II | 1928 | Amsterdam |  Alankomaat |
| III | 1931 | Nürnberg |  Saksa |
| IV | 1935 | Lontoo |  Britannia |
| V | 1939 | Tukholma |  Ruotsi |
| VI | 1949 | Kööpenhamina |  Tanska |
| VII | 1953 | Bryssel |  Belgia |
| VIII | 1957 | Milano |  Italia |
| IX | 1961 | Helsinki |  Suomi |
| X | 1965 | Washington |  Yhdysvallat |
| XI | 1969 | Belgrad |  Jugoslavia |
| XII | 1973 | Malmö |  Ruotsi |
| XIII | 1977 | Bukarest |  Romania |
| XIV | 1981 | Köln |  Saksa |
| XV | 1985 | Los Angeles |  Yhdysvallat |
| XVI | 1989 | Christchurch |  Uusi-Seelanti |
| XVII | 1993 | Sofia |  Bulgaria |
| XVIII | 1997 | Kööpenhamina |  Tanska |
| XIX | 2001 | Rooma |  Italia |
| XX | 2005 | Melbourne |  Australia |
| XXI | 2009 | Taipei |  Taiwan |
| XXII | 2013 | Sofia |  Bulgaria |
| XXIII | 2017 | Ankara |  Turkki |
| XXIV | 2022 | Caxias do Sul |  Brasilia |
Talvikisat

| Järjestys | Vuosi | Paikkakunta | Maa |
| --- | --- | --- | --- |
| I | 1949 | Seefeld |  Itävalta |
| II | 1953 | Oslo |  Norja |
| III | 1955 | Oberammergau |  Saksa |
| IV | 1959 | Montana (Sveitsi) |  Sveitsi |
| V | 1963 | Åre |  Ruotsi |
| VI | 1967 | Berchtesgaden |  Saksa |
| VII | 1971 | Adelboden |  Sveitsi |
| VIII | 1975 | Lake Placid |  Yhdysvallat |
| IX | 1979 | Méribel |  Ranska |
| X | 1983 | Madonna di Campiglio |  Italia |
| XI | 1987 | Oslo |  Norja |
| XII | 1991 | Banff |  Kanada |
| XIII | 1995 | Kolari |  Suomi |
| XIV | 1999 | Davos |  Sveitsi |
| XV | 2003 | Sundsvall |  Ruotsi |
| XVI | 2007 | Salt Lake City |  Yhdysvallat |
| XVII | 2015 | Vancouver |  Kanada |

Ylä-Tatralla, Slovakiassa 2011 pidettäviksi aiottujen talvikuurolympiakisojen järjestelyistä oli luovuttava ilmenneen kavalluksen takia.
Aiheesta muualla

International Committee of Sports for the Deaf (englanniksi)
Dakar-ralli 2007

|  Dakar-ralli 2007 |
| --- | --- |

Ajankohta:  6.–21. tammikuuta 2007
Kokonaispituus:  8 000 km
Elisabete Jacinto MAN-autolla.
Dakar-ralli 2007 oli historian 29. Dakar-ralli. Se alkoi 6. ja päättyi 21. tammikuuta 2007. Kilpailuun kuului 15 erikoiskoetta, jotka tekevät kilpailun pituudeksi yli 8 000 km. Kaikkiaan kilpailuun osallistui yhteensä 524 joukkuetta (250 moottoripyöräilijää, 187 ralliautokuntaa ja 87 kuorma-autojoukkuetta). Suomalaisista ralliin osallistui autoluokassa Ari Vatanen Volkswagenilla ja Markku Alén Isuzulla, jotka molemmat joutuivat keskeyttämään.
Reitti kulki useiden maiden kautta ja kilpailua isännöivät Portugali, Espanja, Marokko, Mauritania, Mali ja Senegalin tasavalta.
Yleiskilpailu > Moottoripyörät

| Sij>  | Nimi | Valmistaja |
| --- | --- | --- |
| 1. |  Cyril Despres | KTM |
| 2. |  David Casteau | KTM |
| 3. |  Chris Blais | KTM |
Yleiskilpailu > Autot

| Sij>  | Nimi | Valmistaja |
| --- | --- | --- |
| 1. |  Stephane Peterhansel | Mitsubishi |
| 2. |  Luc Alphand | Mitsubishi |
| 3. |  Jean-Louis Schlesser | Schlesser |
Yleiskilpailu > Kuorma-autot

| Sij>  | Nimi | Valmistaja |
| --- | --- | --- |
| 1. |  Hans Stacey | MAN |
| 2. |  Ilgizar Mardeev | KamAZ |
| 3. |  Ales Loprais | Tatra |
Erikoiskokeet ja voittajat

| N:o | Lähtöpaikka | - | Päätöspaikka | Pvm | Pituus | Voittaja (moottoripyörät) | Voittaja (autot) | Voittaja (kuorma-autot) |
| --- | --- | --- | --- | --- | --- | --- | --- | --- |
| 1. | Lissabon | - | Portimão | 6. 1. | 492 km |  Ruben Faria |  Carlos Sousa |  Gerard De Rooy |
| 2. | Portimão | - | Malaga | 7. 1. | 507 km |  Helder Rodrigues |  Carlos Sainz | ei järjestetty |
| 3. | Nador | - | Er Rachidia | 8. 1. | 649 km |  Marc Coma |  Giniel de Villiers |  Vladimir Tšagin |
| 4. | Er Rachidia | - | Quarzazate | 9. 1. | 679 km |  Marc Coma |  Jean-Louis Schlesser |  Vladimir Tšagin |
| 5. | Quarzazate | - | Tan Tan | 10. 1. | 775 km |  Isidre Esteve Pujol |  Carlos Sainz |  Hans Stacey |
| 6. | Tan Tan | - | Zouérat | 11. 1. | 817 km |  Jordi Villadoms |  Robby Gordon |  Hans Stacey |
| 7. | Zouérat | - | Atâr | 12. 1. | 580 km |  Cyril Despres |  Giniel de Villiers |  Hans Stacey |
| 8. | Atâr | - | Tichit | 14. 1. | 626 km |  Marc Coma |  Giniel de Villiers |  Hans Stacey |
| 9. | Tichit | - | Néma | 15. 1. | 497 km |  Janis Vinters |  Jean-Louis Schlesser |  Wulfert van Ginkel |
| 10. | Néma | - | Néma | 16. 1. | 400 km |  Helder Rodrigues |  Nasser Saleh Al Attiyah |  Arjan Brouwer |
| 11. | Néma | - | Ayoun | 17. 1. | 280 km | peruttiin | peruttiin | peruttiin |
| 12. | Ayoun | - | Kayes | 18. 1. | 746 km |  Isidre Esteve Pujol |  Carlos Sainz |  Hans Stacey |
| 13. | Kayes | - | Tambacounda | 19. 1. | 458 km |  Cyril Despres |  Carlos Sainz |  Ales Loprais |
| 14. | Tambacounda | - | Dakar | 20. 1. | 576 km |  Jean de Azevedo |  Carlos Sainz |  Philippe Jacquot |
| 15. | Dakar | - | Dakar | 21. 1. | 93 km |  Janis Vinters |  Giniel de Villiers |  Arjan Brouwer |
Aiheesta muualla

Wikimedia Commonsissa on kuvia tai muita tiedostoja aiheesta .
Dakar-rallin virallinen sivu
Dakar-ralli
| --- | --- |
Eurooppa ja Afrikka:   1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008 
Etelä-Amerikka:   2009  2010  2011  2012  2013  2014  2015  2016  2017  2018  2019 
Lähi-itä:   2020  2021  2022  2023  2024
Dody Goodman

Dody Goodman vuonna 1958
Dolores ”Dody" Goodman (28. lokakuuta 1914 Columbus, Ohio – 22. kesäkuuta 2008 Englewood, New Jersey) oli yhdysvaltalainen näyttelijä.
Goodman esitti päähenkilö Mary Hartmanin (Louise Lasser) äitiä sarjassa Mary Hartman, Mary Hartman 1970-luvulla. Hän antoi itsestään pitkään virheellisen iän ja ilmoitti syntymävuodekseen vuoden 1929. Hän loi pitkän uran Broadway-musikaaleista, joista yksi oli Lorelei (1974).
Goodman esiintyi myös The Tonight Show'ssa, ja hänellä oli osia elokuvissa, kuten Greasessa (1978). Hän ääninäytteli animaatiossa The Chipmunk Adventure (1987) ja oli Kristillisen tieteen jäsen.
Aiheesta muualla

Dody Goodman Internet Movie Databasessa. (englanniksi)
East Orange

| East Orange |
| --- | --- |

 East Orange
 Koordinaatit: 40°45′54.21″N, 74°12′42.7″W 
Valtio:  Yhdysvallat
Osavaltio:  New Jersey
Piirikunta:  Essex
Hallinto:  
 – Pormestari:  Lester E. Taylor, III
Pinta-ala:  
 – Kokonaispinta-ala:  10,2 km²
 – Josta vettä:  0 km² (0 %)
Korkeus:  50 m
Väkiluku (2006):  67 247
 – Väestötiheys:  6 859,8 as./km²
 – Metropolialue:  266 268
Aikavyöhyke:  UTC-5
 
 http://www.eastorange-nj.org/ 
Infobox OKVirheellinen NIMI-arvo: 
East Orange on kaupunki Essexin piirikunnassa, New Jerseyn osavaltiossa, Yhdysvalloissa. Vuonna 2006 kaupungissa arvioitiin asuvan noin 67 000 asukasta, sen väkiluku oli vähenemään päin. Vuoden 2000 väestönlaskennassa lähes 90 % asukkaista oli mustaihoisia, selvästi enemmän kuin osavaltiossa keskimäärin.  Kaupungin  pinta-ala on 10,2 neliökilometriä, josta ei ole yhtään veden peitossa.
Nykyinen East Orange oli aiemmin osa Newarkia. Vuonna 1720 löytynyt kuparimalmi hoiukutteli sinne asukkaita. Orange erosi omaksi kaupungikseen vuonna 1860, ja East Orange irtosi siitä 1863.
Aiheesta muualla

Kaupungin verkkosivusto
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Dean-Charles Chapman

| Dean-Charles Chapman |
| --- | --- |
 Dean-Charles Chapman vuoden 2020 Oscar-gaalassa.
Henkilötiedot
Syntynyt: 7. syyskuuta 1997 (ikä 27) Lontoo, Englanti
Ammatti:  näyttelijä
Näyttelijä
Aktiivisena:  2007–
Merkittävät roolit:  Tommen Baratheon (Game of Thrones) korpraali Tom Blake (Taistelulähetit – 1917)
Aiheesta muualla
IMDb 
Elonet
Dean-Charles Chapman (s. 7. syyskuuta 1997 Lontoo) on englantilainen näyttelijä. Chapman tunnetaan Tommen Baratheonin roolista HBO-sarja Game of Thronesin neljännellä, viidennellä ja kuudennella tuotantokaudella, sekä roolistaan Sam Mendesin sotaelokuvassa Taistelulähetit – 1917 (2019).
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 2014 | Before I Go to Sleep | Adam Lucas |  |
| 2015 | Man Up | Harry |  |
| 2017 | Breathe | Jonathan Cavendish |  |
| 2018 | The Commuter | Danny MacCauley |  |
| 2019 | Blinded by the Light | Matt |  |
| 2019 | The King | Thomas of Lancaster |  |
| 2019 | Taistelulähetit – 1917 | korpraali Tom Blake |  |
| 2020 | Here Are the Young Men | Matthew Connolly |  |
Filmografia > Televisio

| Elokuvat> Vuosi | Elokuvat> Nimi | Elokuvat> Rooli | Elokuvat> Jaksot |
| --- | --- | --- | --- |
| 2007 | Casualty | William Mulhern | ”A House Divided” |
| 2012 | Cuckoo | Charlie | ”Family Meeting” |
| 2012 | The Revolting World of Stanley Brown | Stanley Brown | 13 jaksoa |
| 2013 | Valkoinen kuningatar | Richard Grey | 4 jaksoa |
| 2013 | Game of Thrones | Martyn Lannister | 2 jaksoa |
| 2014–2016 | Game of Thrones | Tommen Baratheon | 16 jaksoa |
| 2014 | Glue | Chris Pollard | 2 jaksoa |
| 2015 | Ripper Street | Harry Ward | ”Your Father. My Friend” |
| 2015 | Fungus the Bogeyman | Dean | 3 jaksoa |
| 2017 | Will | Billy Cooper | 3 jaksoa |
| 2018 | Into the Badlands | Castor | 7 jaksoa |
| 2022 | Sisäpiirissä | Jack Renshaw | 5 jaksoa |
| 2024 | The Acolyte | Torbin | 3 jaksoa |
Aiheesta muualla

Dean-Charles Chapman Internet Movie Databasessa. (englanniksi)
East Providence

| East Providence |
| --- | --- |


 East Providence
 Koordinaatit: 41.8015°N, 71.360824°W 
Valtio:  Yhdysvallat
Osavaltio:  Rhode Island
Piirikunta:  Providence
Pinta-ala:  
 – Kokonaispinta-ala:  43 km²
 – Josta vettä:  8,3 km² 
Korkeus:  19 m
Väkiluku (2010):  47 037
 – Väestötiheys:  1 356 as./km²
 
 www.eastprovidenceri.net 
Infobox OKVirheellinen NIMI-arvo: 
East Providence on kaupunki Providencen piirikunnassa, Rhode Islandin osavaltiossa, Yhdysvalloissa. Se on osavaltion pääkaupungin Providencen esikaupunkialuetta. Vuoden 2010 väestönlaskennassa kaupungin asukasluku oli 47 037, mikä teki siitä osavaltion viidenneksi suurimman kaupungin. Pinta-alaltaan kaupunki on 43,02 neliökilometriä. Asukastiheys on noin 1 356 as./km².[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
City of East Providence
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick
Diego Ortiz

Trattado de Glosas
Diego Ortiz (n. 1525 – 1570) oli espanjalainen säveltäjä. Vuodesta 1555 lähtien hän toimi Napolissa. Ortizin tuotantoon kuuluu muun muassa hymnejä ja motetteja. Hän kirjoitti myös tutkielman Tratado de glosas sobre cláusulas y otros géneros de puntos en la música de violones.
Aiheesta muualla

Kuvia tai muita tiedostoja aiheesta Diego Ortiz Wikimedia Commonsissa
Elise Langenoja

| Elise Langenoja> Henkilötiedot |
| --- | --- |
Koko nimi:  Elise Tellervo Langenoja
Näyttelijä
Aktiivisena:  1996–
Aiheesta muualla
Elonet
Elise Tellervo Langenoja on suomalainen ääninäyttelijä. Hän on ollut äänenä useissa suomenkielisissä animaatiossa vuodesta 1996. Langenoja työskentelee lisäksi Gasthaus Willa Elsa Ay -nimisessä yrityksessä.
Aiheesta muualla

Voice Chasers (Arkistoitu – Internet Archive)
Duékoué

| Duékoué |
| --- | --- |
 Duékoué
 Koordinaatit: 6°44′17″N, 7°20′59″W 
Valtio:  Norsunluurannikko
Piirikunta:  Montagnes
Alue:  Guémon
Departementti:  Duékoué
Hallinto:  
 – Hallinnon tyyppi:  kunta
Väkiluku (2014):  166 600
Infobox OKVirheellinen NIMI-arvo: 
Duékoué on kunta ja aliprefektuuri sekä Duékouén departementin ja Guémonin alueen hallinnollinen keskus Norsunluurannikon länsiosassa. Se sijaitsee 480 kilometriä Abidjanista luoteeseen ja 85 kilometriä Manista etelään. Kunnassa on 166 600 ja aliprefektuurissa 185 300 asukasta (vuonna 2014, väestönlaskenta).
Duékouén departementtiin kuuluvat Bagohouon, Duékouén, Gbapleun, Guéhiéblyn ja Guézonin aliprefektuurit. Ainoa kunta on Duékoué.
Seudun kanta-asukkaat ovat guereja. Maatalous tuottaa riisiä, maniokkia, maissia, keittobanaania ja jamssia. Myytäväksi viljellään kahvia ja kaakaota.
Eagle Filters Group

| Eagle Filters Group Oyj |
| --- | --- |

Yritysmuoto:  julkinen osakeyhtiö
Osake:  OMXH: EAGLE
Markkina-arvo:  9,0 milj. € (24.11.2022)
ISIN:  FI4000092523
Perustettu:  2005
Perustaja:  Lassi Noponen, Tarja Teppo, Timo Linnainmaa
Toimitusjohtaja:  Jarkko Joki-Tokola
Puheenjohtaja:  Matti Vuoria
Kotipaikka:  Helsinki
Tytäryhtiöt:  Eagle Filters Oy
Kotisivu:  eaglefiltersgroup.com
Infobox OKVirheellinen NIMI-arvo: 
Eagle Filters Group Oyj (aiemmin Loudspring Oyj, ent. Cleantech Invest Oyj) on suomalainen teollisuusyritys, joka valmistaa kaasuturbiinien syöttöilman suodattimia energia- ja prosessiteollisuuden tarpeisiin, energiaa säästäviä ja suodatustehokkuutta parantavia kuituratkaisuja teollisuus- ja rakennuskäyttöön sekä FFP2-/FFP3-hengityssuojaimia terveydenhuollon ammattilaisille ja teollisuudelle. Yrityksen mukaan sen myymillä suodantinratkaisuilla on saatu kaasuturbiineihin 1-2%:n tehonlisäys.
Yritys oli aiemmin sijoitus- ja kehitysyhtiö, joka sijoitti puhtaaseen teknologiaan ja luonnonvarojen tehokkaaseen käyttöön liittyviin yrityksiin.
Tunnettuja Loudspringin yrityskiihdyttämön portfolioyhtiöitä olivat mm. ravintolaruoan hävikin vähentämiseen keskittyvä ResQ Club Oy, Fortumin ostama sähköautojen latauspalvelu PlugSurfing, kiinteistöjen digitalisoimiseen ja energiatehokkuuteen keskittyvä Nuuka Solutions Oy, valmistavan teollisuuden energiatehokkuuden parantamiseen keskittyvä Enersize Oyj, sekä aurinkokeräimiä valmistava Savo-Solar Oyj.
Finanssivalvonta tutki Loudspringin pörssitiedottamista ja sen perustajien osakekauppoja Loudspringin porfolioyhtiö Nocart Oy:n ajauduttua vuonna 2018 taloudellisiin vaikeuksiin ja sittemmin konkurssiin. Loudspring Oyj:n perustajaosakkaat myivät osakkeitaan juuri ennen Nocart Oy:n ongelmien esilletuloa. Lassi Noponen oli Nocart Oy:n hallituksen jäsen. Marraskuussa 2019 Finanssivalvonta päätti selvityksensä ja totesi päätöksessään, että asia ei anna aihetta muihin toimenpiteisiin.
Vuonna 2021 yritys teki strategisen päätöksen keskittyä ja muuttaa Loudspring sijoitusyhtiöstä Eagle Filtersin ympärille rakentuvaksi teollisuusyritykseksi. Yritys hankki syyskuussa 2021 loput 15%:ia Eagle Filters Oy:n osakekannasta sen perustajalta Juha Kariluodolta. Päätös tarkoitti, että vähitellen kaikki yrityksen käytettävissä olevat resurssit käytetään Eagle Filtersin kasvun tukemiseen ja muut omistusosuudet myydään kohtuullisen ajan kuluessa. Yritys muutti nimensä Loudspring Oyj:stä Eagle Filters Group Oyj:ksi 27. lokakuuta 2022 kokoontuneessa yhtiökokouksessa ja sen noteeraus uudella nimellä ja kaupankäyntitunnuksella alkoi 14. marraskuuta 2022 Nasdaq First North Finland - ja Nasdaq First North Sweden -pörssilistoilla. Yritys päätti vähäisen kaupankäynnin takia luopua listauksesta Nasdaq First North Sweden -listalla 12. toukokuuta 2023 jälkeen.
Sijoitukset

Vaikka yrityksen rakenne on muuttumassa sijoitusyhtiöstä teollisuusyritykseksi, sen Loudspringin aikaiset sijoitukset ovat edelleen jäljellä. Eagle Filters Oy:n jälkeen yrityksen merkittävin omistus on 24,2%.n osuus Nuuka Solutions Oy:ssä, jonka arvo on viimeisimmän yrityksen osakkeesta maksetun hinnan perusteella noin 2,6 milj. €.Muista omistuksista Enersize Oyj on noteerattu Nasdaq First North Sweden -pörssilistalla ja sen 7,1%:n omistusosuuden markkina-arvo on (24.11.2022 päätöskurssilla) noin 412 000 €. 17. helmikuuta 2023 yhtiö teki arvonalennuksen nollaan niiden Loudspringin omistusosuuksien arvosta, joista ei vielä ollut tehty arvonalennusta, lukuun ottamatta Nuuka Solutions Ltd:tä, jonka arvoksi katsottiin 1,3 miljoonaa euroa. Koska läpinäkyvyys ja Nuuka Solutions Oy:n käyvän arvon määrittämiseen liittyvä epävarmuus lisääntyi, yhtiö teki elokuussa 2023 päätöksen arvonalentumisen kirjaamisesta ja sen asettamisesta nollaan. Tämän seurauksena kaikki Loudspringin omaisuuserät Eagle Filters Oy:tä lukuun ottamatta arvostetaan nyt nollaan.
Yrityksen omistusten tilanne 24. marraskuuta 2022. Järjetys on sama kuin yrityksen tilinpäätöksessä 2021 ilmoitettu. Tilinpäätöksessä mainitut tilikauden jälkeiset tapahtumat on huomioitu listassa.
| Yritys | Kuvaus | Omistus- osuus |
| --- | --- | --- |
| Nuuka Solutions Oy | Kiinteistöjen energianjohtamisjärjestelmiä tuottava yritys | 24,2 % |
| Sofi Filtration Oy | Tuottaa tehokasta vedenpuhdistusteknologiaa | 19,6 % |
| Enersize Oyj | Teollisuuden energiansäästöpalveluja tarjoava yritys | 7,1 % |
| Aurelia Turbines Oy | Kaasuturbiinien valmistaja | 0,3 % |
| Metgen Oy | Metsä- ja biopolttoaineteollisuuden tarvitsemien entsyymien valmistaja | 1,8 % |
| Sansox Oy | Veden hapetusjärjestelmiä valmistava yritys | 10,3 % |
| Swap.com Services Oy | Second-hand tavaratalo | 15,0 % |
Aiheesta muualla

Yhtiön verkkosivut (englanniksi)
Elise Melander

Elise Leontine Melander (o.s. Enwald; 10. huhtikuuta 1828 Leppävirta – 1. tammikuuta 1918 Helsinki) oli suomalainen kirjailija.
Melanderin vanhemmat olivat kihlakunnantuomari Reinhold Wilhelm Enwald ja Carolina Ervast. Hän oli naimisissa filosofian maisteri Henrik Leopold Melanderin (1819-1890) kanssa vuosina 1853-1890. Gustaf Melander, Henrik Melander ja Kurt Melander olivat heidän lapsiaan.
Teoksia

Äidin kertoelmia, kirjoittanut nimimerkillä e-d.  Wickström, Helsinki 1891
Elise Gymnastics

| Elise Gymnastics |
| --- | --- |

Perustettu:  1921
Historia:  Elannon Isku (1921–2008) Voimistelu- ja urheiluseura Elise (2008–2020) Elise Gymnastics (2020–)
Kotipaikka:  Helsinki, Suomi
Koripallon SM-mitalit
Pronssia:  2 (1948, 1949)
Kotisivu:  https://www.elise.fi
Elise Gymnastics, aiemmin Voimistelu- ja urheiluseura Elise (2008–2020) ja alun alkaen Elannon Isku, on 1921 perustettu helsinkiläinen urheiluseura, jonka piirissä harrastetaan rytmistä voimistelua, joukkuevoimistelua, akrobatiavoimistelua, aikuis- ja perheliikuntaa ja tanssillista voimistelua. Seura toimii Helsingissä. Seurassa on yli 1 000 jäsentä ja sillä on Suomen Voimisteluliiton Huippuseura- ja tähtiseura statukset.
Seura on tullut erityisesti tunnetuksi menestyksekkäistä rytmisen voimistelun edustajista, kuten moninkertainen Suomen ja Pohjoismaiden mestari Maria Ringinen. Myös Ekaterina Volkova teki maineikkaan uran ja edusti seuraa ja Suomea Rion olympialaisissa 2016. Hän voitti lukuisia Suomen- ja Pohjoismaiden mestaruuksia. Pohjoismaiden mestari Katri Työppönen (o.s. Kalpala) edusti Suomea olympialaisissa 1996, ja Pohjoismaiden mestari Heini Lautala olympialaisissa 2000.
Iskun Kalevi Heinänen valittiin Vuoden koripalloilijaksi 1940-luvulla kaksi kertaa. Olympiapronssia ovat voittaneet Iskun Kalevi Viskari voimistelun joukkuekilpailussa 1952 sekä Jorma Valkama pituushypyssä 1956. Kolminkertainen telinevoimistelun olympiavoittaja Paavo Aaltonen voitti Iskun jäsenenä rekin maailmanmestaruuden 1950.
Aiheesta muualla

Elisen sivusto